অভিযন্তা অনুপম বৰ্মনৰ এক লিটাৰ পেট্ৰ ’ লেৰে ১১৯ কিলোমিটাৰ দূৰত্বলৈ গাড়ী দৌৰাব পৰাৰ উপায় উদ্ভাৱনৰ উৎসাহী বাতৰিৰ লগতে উদ্ধৱ ভঁৰালীৰ নৱতম কঁকাল বেঁকা নকৰাকৈ কঠিয়া ৰোৱা যন্ত্ৰ আৱিস্কাৰৰ সংবাদেও দিলে মনত অশেষ আনন্দ।পানী মেটেকাৰ পৰা নিৰ্মিত সামগ্ৰীৰে নীলিম কুমাৰ ভূঞাৰ উদ্যোগ স্থাপন, টেঙা পুখুৰীৰ অজিত শৰ্মা বৰুৱাৰ “ ভোগালী জলপান ” উদ্যোগ প্ৰতিষ্ঠাৰ কাহিনীও কাৰো পৰা এটকাও সহায় নোপোৱা প্ৰীমল নাৰ্জাৰীৰ ৩০০বিঘা মাটিত ৰবৰ খেতি কৰি কেইবাটিও পৰিয়ালক সংস্থাপন দিয়াৰ আশাপ্ৰদ বাতৰিৰ ওপৰিও ভাল লাগিল “ লা মেজু দি আনন্দ ” শীৰ্ষকেৰে অসমীয়া প্ৰতিদিনত প্ৰকাশিত বাতৰি। চমুকৈ ক ’ বলৈ হ ’ লে মাজুলীত পৰ্যটনৰ বিকাশৰ বাবে ডেনী গাম আৰু তেওঁৰ সহযোগী দুলাল, নিতুল, জ্যোতিৰ সহযোগত ওলাই অহা এদল উদ্যমী যুৱকৰ কৃচ্ছ্ৰসাধনাৰ কাহিনী ‘ প্ৰতিদিন ’ ত সুন্দৰকৈ বৰ্ণনা কৰা হৈছে। দুখন কবিতা পুথি ৰচনা কৰা আৰু ‘ গাইড ’ হিচাবে জীৱন আৰম্ভ কৰা ডেনী গাম বৰ্তমান এজন টুৰিষ্ট অফিচাৰ। এইসকলৰ পৰিচালনাত মাজুলীলৈ এতিয়া দেশ বিদেশৰ ভ্ৰমণকাৰীৰ আগমন ঘটিবলৈ লোৱাটো আশাৰ বতৰা। ভাল লগা খবৰ হ ’ ল গ্ৰন্থমেলাত আৰু আন অনুষ্ঠানতো ১২টা ভাষাত (আদি, নাগমিজ, গাৰো, বড়ো, কাৰ্বি, ৰাজবংশী, হাজং, ৰাভা, চাহ জনগোষ্ঠীয় বাগানীয়া, হিন্দী, বাংলা আৰু অসমীয়া) ‘ অ ’ মোৰ আপোনাৰ দেশ ’ পৰিবেশন হোৱাটো। একে সময়তে প্ৰকাশিত হোৱা এটি উল্লেখযোগ্য বাতৰি হ ’ ল শিৱসাগৰৰ ‘ উত্তৰণ ’ যাদুঘৰৰ প্ৰতিষ্ঠাতা দুৰ্লভ বৰাৰ বিষয়ে। মোৰ সমবয়সী দূৰ্লভ বৰা আমাৰ দেউতাৰ নলেগলে লগা বাল্য বন্ধু স্বৰ্গীয় কুলধৰ বৰাৰ সুপুত্ৰ। এটা সময়ত কালুগাঁৱৰ বৰপাত্ৰ দ ’ ল হাইস্কুলত দেউতাই তাৱৈদেউৰ সৈতে একেলগে শিক্ষকতাকৰিছিল। আমি দুৰ্লভ বৰাৰ পিতৃ-মাতৃক “ তাৱৈ -আমৈ ” বুলিছিলোঁ। আজিকালি “ আংকল ” ৰ হেঁচাত এই সম্বোধনটো দুস্প্ৰাপ্য হৈ পৰিছে। ব্যক্তিগত যাদুঘৰ উত্তৰণৰ দিনক দিনে উত্তৰণ ঘটক ইয়াকে অন্তৰেৰে কামনা কৰোঁ। নৰৱেত বিজ্ঞানৰ গবেষণা কৰাৰ লগতে একনিষ্ঠভাবে অসমীয়া ভাষাৰ উত্তৰণত লাগি থকা পংকজ বৰাই নেটত খবৰ দিছে – সৌৰভ চলিহাৰ ‘ অশান্ত ইলেকট্ৰ ’ ন ’ আৰু কেইবাটাও গল্পৰ ইংৰাজী অনুবাদ ইন্টাৰনেটত উপলব্ধ হৈছে। আৰু এটা ভাল খবৰ হ ’ ল, ড০সঞ্জীৱ কুমাৰ বৰকটকীৰ মহাপুৰুষ শংকৰদেৱৰ অৱদানৰ ওপৰত লিখা এখন ইংৰাজী গ্ৰন্থ জাৰ্মানীৰ লেমবাৰ্ট একাডেমিক পাব্লিচিঙে প্ৰকাশ কৰাটো। এইবাৰ প্ৰসংগ সলনি কৰিব খুজিছোঁ। বিগত বছৰতটোৰ পৰ্যালোচনা কৰাতকৈ অলপ সুকীয়াকৈ ভাবিব খুজিছোঁ। সবাক চিন্তন (Loud thinking) কৰিব লৈছোঁ।